**Výzva na predkladanie cenových ponúk**

postupom podľa § 117 Zadávanie zákaziek s nízkymi hodnotami v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

1. **Identifikácia verejného obstarávateľa :**

Základná škola, G. Bethlena 41

G. Bethlena 41

940 01 Nové Zámky

Štatutárny zástupca : Mgr. Iveta Rajčániová, riaditeľka školy

IČO : 37860992

DIČ: 2021605509

IČO DPH : zadávateľ nie je platcom DPH

Kontaktná osoba : Mgr. Iveta Rajčániová, riaditeľka školy

Telefón : 035/ 6913 312

Email: zsbethlena@stonline.sk

1. **Názov zákazky :**

**„ Združená dodávka elektriny„**

1. **Miesto plnenia zákazky :**

Základná škola, G. Bethlena 41, 940 01 Nové Zámky

Identifikácia OM : 24ZZS4142326000C

1. **Spoločný slovník obstarávania (CPV) :**

Kód podľa hlavného slovníka verejného obstarávania : tovar

09310000-5 – Elektrická energia

1. **Technické vlastnosti/hodnoty :**
* predpokladaná množstvo odberu elektriny za 24 mesiacov : 152 000 kWh
* hodnota ističa ( v A ) : 160
* tarifa : jednotarifová
* počet fáz : 3
1. **Opis predmetu zákazky :**
	1. Predmetom zákazky je dodávať elektrickú energiu 24 mesiacov do odberného miesta ( OM) špecifikovaného odberateľom.
	2. Predmetom zákazky je dodanie tovarov - združená dodávka elektrickej energie v predpokladanom množstve vrátane prevzatia zodpovednosti za odchýlku a zabezpečenie distribúcie do odberných miest. Predmet obstarávania sa požaduje dodávať v kvalite zodpovedajúcej technickým podmienkam prevádzkovateľa distribučnej siete za dodržania platných právnych predpisov SR, technických podmienok a prevádzkového poriadku prevádzkovateľa distribučnej siete pre stanovené zmluvné obdobie.

1. **Typ zmluvy, ktorá bude výsledkom verejného obstarávania :**

Zmluva o poskytovaní služieb

1. **Lehota, miesto a spôsob predkladania ponuky**

8.1 Lehota na predloženie ponuky uplynie dňa 29.06.2020 do 11:00 hod.

8.2 Ponuky uchádzačov v zalepenej obálke s označením **„NEOTVÁRAŤ**“ s heslom **„Združená dodávka elektriny„** musia byť doručené poštou alebo osobne

na adresu:

**Základná škola G. Bethlena, Nové Zámky**

**G. Bethlena 41,**

**940 01 Nové Zámky**

8.3 Rozhodujúci bude dátum a čas doručenia obálky verejnému obstarávateľovi. Každý uchádzač môže predložiť ponuku iba raz.

**9. Obsah cenovej ponuky**

9.1 Podpísaná špecifikácia – opis predmetu zákazky podľa prílohy č. 1 tejto výzvy.

9.2 Návrh uchádzača na plnenie kritéria podľa vzoru uvedeného v prílohe č. 2 tejto

 výzvy.

9.3 Označenie kontaktnej osoby (s uvedením mailovej adresy a mobilného

 telefónneho čísla, na ktorú sa môže verejný obstarávateľ obrátiť v prípade

 potreby získať vysvetlenie k obsahu predloženej cenovej ponuky).

9.4 Cenová ponuka nesmie obsahovať žiadne obmedzenia alebo výhrady, ktoré sú v

 rozpore s požiadavkami a podmienkami uvedenými verejným obstarávateľom v tejto

 výzve.

9.5. Štruktúra ceny :

* Cena musí obsahovať všetky náklady dodávateľa :
* Cena bez DPH, za dodávku predpokladaného množstva silovej elektriny pre OM na 24 mesiacov
* Cena za poskytnutie distribučných a systémových služieb
* Náklady spojené so zodpovednosťou za odchýlku spotreby
* Odvod do Národného jadrového fondu, určeným osobitným predpisom
* DPH
* Zmena ceny :
* Cena za distribúciu a systémové služby je regulovaná a schvaľovaná ÚRSO
* Ak sa počas plnenia zmluvy zmení cenové rozhodnutie ÚRSO, dodávateľ to musí písomne oznámiť
* Ak sa počas plnenia zmluvy zmení cenové rozhodnutie URSO, dodávateľ musí v týchto cenách aj účtovať.
* Ak sa zmenia regulované platby, aj štátom určené dane a poplatky, budú upravené dodatkom k zmluve.
1. **Kritéria na vyhodnotenie ponúk**

Jediným kritériom na vyhodnotenie ponúk bude najnižšia cena v EUR s DPH.

Ceny uvádzajte v zložení: cena bez DPH a cena s DPH.

V prípade, že uchádzač nie je platcom DPH na túto skutočnosť upozorní.

**11. Obchodné a platobné podmienky**

11.1. Realizácia sa uskutoční v termíne od 1.7.2020 - do 30.6.2022

11.2. Lehota viazanosti : 24 mesiacov

11.3. Zabezpečenie úkonov spojených so zmenou dodávateľa :

- nový dodávateľ zabezpečí súčinnosť s pôvodným dodávateľom pri odpojení a zapojení OM v distribučnej sieti na základe splnomocnenia. Zmluvné strany spíšu medzi sebou splnomocnenie, v ktorom odberateľ dáva dodávateľovi plnú moc na tieto právne úkony.

11.4. Platby za zmluvné plnenie sa budú realizovať bezhotovostným platobným stykom nasledovne :

* fakturačné obdobie je kalendárny mesiac
* realizácia platby až po dodaní elektriny a služieb s tým súvisiacich, vrátane spotrebnej dane a DPH na základe faktúry
* vystavenie faktúry najneskôr do 15. dňa nasledujúceho mesiaca za skutočné odobraté množstvo za predchádzajúci kalendárny mesiac
* vrátenie preplatku v prípade nižšej ako predpokladanej spotreby
* splatnosť faktúry 15 dní odo dňa doručenia faktúry na adresu sídla odberateľa

**12. Informácie o výsledku**

12.1 Výsledok verejného obstarávania zákazky bude oznámený len úspešnému uchádzačovi.

**13. Ďalšie informácie**

 13.1. Doklad o oprávnení dodávať tovar – elektrickú energiu. U právnických osôb výpis z obchodného registra ( stačí fotokópia ).

13.2.Ponuky doručené na adresu uvedenú v bode 8.2 predložené v lehote na predkladanie ponúk podľa bodu 8.1 sa uchádzačom nevracajú, zostávajú ako súčasť dokumentácie tohto verejného obstarávania.

13.3. Ponuka predložená uchádzačom musí obsahovať doklady a dokumenty podľa bodu 9. Ponuka musí byť vyhotovená v písomnej forme.

14.4 Ponuka musí byť uchádzačom, jeho štatutárnym orgánom alebo iným zástupcom uchádzača, ktorý je oprávnený konať v mene uchádzača v záväzkových vzťahoch v súlade s dokladom o oprávnení podnikať.

 13.4 Každý uchádzač môže predložiť len jednu ponuku, buď samostatne sám za seba alebo ako splnomocnený člen skupiny za člena skupiny.

13.5 Verejný obstarávateľ môže zrušiť použitý postup zadávania zákazky z nasledovných dôvodov:

● ak ani jeden z uchádzačov nesplnil podmienky účasti,

● ak ani jedna z predložených ponúk nebude zodpovedať určeným požiadavkám vo výzve na predloženie ponuky,

● ak sa zmenili okolnosti, za ktorých sa vyhlásilo toto verejné obstarávanie.

Nové Zámky dňa 18.6.2020

Mgr. Iveta Rajčániová

 riaditeľka školy

Príloha č. 1

**Funkčná a technická špecifikácia predmetu Zmluvy :**

|  |  |
| --- | --- |
| **Funkcia** | Predmetom zákazky je dodávať elektrickú energiu 24 mesiacov do odberného miesta ( OM ) špecifikovaného odberateľom vrátane prevzatia zodpovednosti za odchýlku odberateľa v OM a zabezpečiť u prevádzkovateľa distribučnej sústavy ( PDS ) pre odberateľa distribúciu elektrickej energie |
|  | Dodávka elektrickej energie vrátane distribučných služieb musí zodpovedať technickým podmienkam a prevádzkovému poriadku PDS a musí byť v súlade s platnými právnymi predpismi SR ( zákon č. 251/2012 Z. z. o energetike a o zmene a doplnení niektorých zákonov, vyhláška ÚRSO č. 423/2013, ktorou sa mení a dopĺňa ÚRSO č. 24/2013 Z.z. |
| **Technické vlastnosti** |  |
| Predpokladaná spotreba pre OM na zmluvné obdobie 24 mesiacov :  | 152 000 kWh |
| **Identifikácia IM ( EIC kód )** | 24ZZS4142326000C |
| **Hodnota ističa ( v A )** | 160 |
| **Tarifa** | Jednotarifová |
| **Predpokladané množstvo odberu elektriny za 24 mesiacov po sebe nasledujúcich kalendárnych mesiacov za OM v ( kWh )-VT** | 152 000 kWh |
| **Počet fáz** | 3 |

Príloha č. 2 k výzve na predkladanie ponuky – Návrh na plnenie kritéria

**Návrh na plnenie kritéria**

Verejný obstarávateľ: Základná škola, G. Bethlena, Nové Zámky

 G. Bethlena 41

 940 01 Nové Zámky

 IČO: 37860992

DIČ: 2021605509

Identifikácia uchádzača: Názov:

 Sídlo:

 Štatutárny zástupca:

 IČO:

 DIČ:

Predmet zákazky: **„ združená dodávka elektriny „**

Postup: zákazka s nízkou hodnotou podľa § 117 zákona č. 343/2015 Z.z. o verejnom obstarávaní a o zmene a doplnení niektorých zákonov

Druh: Tovar

|  |  |  |  |
| --- | --- | --- | --- |
| Predmet zákazky | Celková cena bez DPH za predmet zákazky | DPH 20% | Celková cena s DPH za predmet zákazky |
| **„ združená dodávka elektriny „** | € | € | € |

V prípade, že uchádzač nie je platcom DPH na túto skutočnosť upozorní.

 ............................................

 podpis uchádzača